
诪讙讬诇讛 讜 注"讘 - 驻讬专讜砖 砖讟讬讬谞讝诇抓

讙专诪诪讬讗 砖诇 讗讚讜诐 讙专诪谞讬讛 讛住诪讜讻讛 诇讗专抓 讗讚讜诐 (专讜诪讬) 砖讗诇诪诇讬 讛谉 讛讙专诪谞讬诐 讬讜爪讗讬谉 讜讛讜诇讻讬诐 诇驻讬 讚专讻诐, 讛专讬 讛诐 诪讞专讬讘讬谉 讻诇 讛注讜诇诐 讻讜诇讜.


讜讗诪专 专' 讞诪讗 讘专 讞谞讬谞讗: 转诇转 诪讗讛 拽讟讬专讬 转讙讗 讗讬讻讗 [砖诇讜砖 诪讗讜转 拽砖讜专讬 讻转专 讬砖] 讘讙专诪诪讬讗 砖诇 讗讚讜诐, 讻诇讜诪专, 砖诇讜砖 诪讗讜转 诪诇讻讬诐 拽讟谞讬诐, 讜转诇转 诪讗讛 讜砖讬转讬谉 讜讞诪讬砖讛 诪专讝讘谞讬 讗讬讻讗 讘专讜诪讬 [讜砖诇讜砖 诪讗讜转 讜砖讬砖讬诐 讜讞诪讬砖讛 砖专讬诐 讬砖 讘专讜诪讗] 讜讘讻诇 讬讜诪讗 谞驻拽讬 讛谞讬 诇讗驻讬 讛谞讬 [讜讘讻诇 讬讜诐 讬讜爪讗讬诐 讗诇讛 讗诇 驻谞讬 讗诇讛 诇讛讬诇讞诐] 讜诪拽讟讬诇 讞讚 诪讬谞讬讬讛讜, 讜诪讬讟专讚讬 诇讗讜拽诪讬 诪诇讻讗 [讜谞讛专讙 讗讞讚 诪讛诐, 讜讛诐 谞讟专讚讬诐 诪诇讛注诪讬讚 诪诇讱], 讜诪砖讜诐 砖讗讬谞诐 诪转讗讞讚讬诐, 讗讬谞诐 讬讻讜诇讬诐 诇谞爪讞 讘诪诇讞诪讛. 讜诪诇讞诪讜转 讗诇讛 砖讘讬谉 专讜诪讬 讜讛讙专诪谞讬诐 讛谉 砖讝讜诪诪讜转 (诪注讻讘讜转) 讗转 注砖讬讜志专讜诪讬 砖诇讗 讬转讙讘专 讬讜转专 诪讚讬.


讗 讜讗诪专 专' 讬爪讞拽 讘住讙谞讜谉 讛讚讘专讬诐 砖谞讗诪专讜 讘注谞讬谉 讛拽讜讚诐, 讗诐 讬讗诪专 诇讱 讗讚诐: 讬讙注转讬 讜诇讗 诪爪讗转讬 鈥� 讗诇 转讗诪谉. 讜讻谉 讗诐 讬讗诪专 诇讱: 诇讗 讬讙注转讬 讜讘讻诇 讝讗转 诪爪讗转讬 鈥� 讗诇 转讗诪谉. 讗讘诇 讗诐 讬讗诪专: 讬讙注转讬 讜诪爪讗转讬 鈥� 转讗诪谉.


讜诪注讬专讬诐: 讛谞讬 诪讬诇讬 [讚讘专讬诐 讗诇讛] 讗诪讜专讬诐 讘讚讘专讬 转讜专讛, 砖讘讛诐 讛转讜爪讗讛 讜讛诪爪讬讗讛 讛讬讗 诇驻讬 讛讬讙讬注讛, 讗讘诇 讘诪砖讗 讜诪转谉 鈥� 讛爪诇讞讛 讘诪住讞专 住讬讬注转讗 [住讬讜注] 讛讜讗 诪谉 砖诪讬讗 [讛砖诪讬诐], 砖讗讬谉 讬讞住 讘讬谉 讛讛爪诇讞讛 讜讛讬讙讬注讛. 讜诇讚讘专讬 转讜专讛 诇讗 讗诪专谉 [讗诪专谞讜] 讗诇讗 诇讞讚讜讚讬 [诇注谞讬谉 讞讬讚讜讚] 讜讛注诪拽讛 讘讛, 砖讛诪转讬讬讙注 讬讜转专 诪讘讬谉 讬讜转专, 讗讘诇 诇讗讜拽诪讬 讙讬专住讗 [诇讛注诪讬讚 讙讬专住讛] 砖诇 讬讚讬注讛 讘住讬住讬转 鈥� 住讬讬注转讗 诪谉 砖诪讬讗 讛讬讗 [住讬讜注 诪砖诪讬诐 讛讜讗] 讜诇讗 讻诇 讗讚诐 讝讜讻讛 诇讜, 讜讗驻讬诇讜 讘专讜讘 讬讙讬注讛 讜注诪诇.


讜注讜讚 诪诪讛 砖讗诪专 专' 讬爪讞拽: 讗诐 专讗讬转 专砖注 砖讛砖注讛 诪砖讞拽转 诇讜 砖讛讜讗 诪爪诇讬讞 讘讬讜转专 鈥� 讗诇 转转讙专讛 讘讜, 砖谞讗诪专: "讗诇 转转讞专 讘诪专注讬诐" (转讛诇讬诐 诇讝, 讗). 讜诇讗 注讜讚, 讗诇讗 砖讚专讻讬讜 诪爪诇讬讞讬谉 讙诐 讗诐 讗转讛 诪转讙专讛 讘讜, 砖谞讗诪专: "讬讞讬诇讜 讚专讻讜 讘讻诇 注转" (转讛诇讬诐 讬, 讛). 讜诇讗 注讜讚, 讗诇讗 砖讗诐 讚谞讬诐 讻谞讙讚讜 砖讝讜讻讛 讘讚讬谉, 砖谞讗诪专: "诪专讜诐 诪砖驻讟讬讱 诪谞讙讚讜" (转讛诇讬诐 讬, 讛), 讻讗讬诇讜 讛诪砖驻讟 诪讜专诐 诪注诇讬讜 讜讗讬谞讜 谞讜讙注 讘讜. 讜诇讗 注讜讚, 讗诇讗 砖专讜讗讛 讘砖讜谞讗讬讜 讻砖讛诐 谞讜驻诇讬诐, 砖谞讗诪专: "讻诇 爪讜专专讬讜 讬驻讬讞 讘讛诐" (转讛诇讬诐 讬, 讛).


讜转讜讛讬诐: 讗讬谞讬 [讛讗诐 讻谉 讛讜讗]? 讜讛讗诪专 [讜讛专讬 讗诪专] 专' 讬讜讞谞谉 诪砖讜诐 (讘砖诐) 专' 砖诪注讜谉 讘谉 讬讜讞讬: 诪讜转专 诇讛转讙专讜转 讘专砖注讬诐 讘注讜诇诐 讛讝讛, 砖谞讗诪专: "注讝讘讬 转讜专讛 讬讛诇诇讜 专砖注 讜砖诪专讬 转讜专讛 讬转讙专讜 讘诐" (诪砖诇讬 讻讞, 讚), 讜转谞讬讗 [讜讻谉 砖谞讬谞讜 讘讘专讬讬转讗], 专' 讚讜住转讗讬 讘专 诪转讜谉 讗诪专: 诪讜转专 诇讛转讙专讜转 讘专砖注讬诐 讘注讜诇诐 讛讝讛, 讜讗诐 诇讞砖讱 (讬诇讞砖 诇讱) 讗讚诐 诇讜诪专 诇讱 砖讗讬谉 讛讚讘专 讻谉, 讜讬住转诪讱 注诇 讛讻转讜讘 "讗诇 转转讞专 讘诪专注讬诐 讜讗诇 转拽谞讗 讘注砖讬 注讜诇讛" (转讛诇讬诐 诇讝, 讗) 鈥� 讚注 诇讱 砖诪讬 砖诇讘讜 谞讜拽驻讜 (砖讛讜讗 诪驻讞讚) 讗讜诪专 讻谉.


讗诇讗 讻讜讜谞转 讗讜转讜 驻住讜拽 讛讬讗: "讗诇 转转讞专 讘诪专注讬诐" 鈥�/b> 砖诇讗 转转讞专讛 讘诪注砖讬讛诐 诇讛讬讜转 讻诪专注讬诐 (注讜砖讬 专注), "讜讗诇 转拽谞讗 讘注砖讬 注讜诇讛" 鈥� 诇讛讬讜转 讻注讜砖讬 注讜诇讛. 讜专讗讬讛 诇讚讘专 诪诪讛 砖讗讜诪专 讛讻转讜讘 讘诪拽讜诐 讗讞专: "讗诇 讬拽谞讗 诇讘讱 讘讞讟讗讬诐 讻讬 讗诐 讘讬专讗转 讛' 讻诇 讛讬讜诐" (诪砖诇讬 讻讙, 讬讝), 诪砖诪注 砖诇拽谞讗 讘讞讟讗讬诐 讗讬谉 驻讬专讜砖讜 诇讛讬诇讞诐 讻谞讙讚诐 讘拽谞讗讜转, 讗诇讗 诇拽谞讗 讘讛诐 诇讛讬讜转 讻诪讜转诐, 讜诪诪拽讜专讜转 讗诇讛 谞讜讘注 砖诪讜转专 诇讛转讙专讜转 讘专砖注讬诐, 讜砖诇讗 讻讚讘专讬 专讘讬 讬爪讞拽!


讜诪砖讬讘讬诐: 诇讗 拽砖讬讗 [讗讬谉 讝讛 拽砖讛] 讛讗 [讝讛] 砖讗诪专 专' 讬爪讞拽 砖诇讗 讬转讙专讛 讘讜, 讛专讬 讝讛 讘诪讬诇讬 讚讬讚讬讛 [讘讚讘专讬诐, 注谞讬讬谞讬诐 砖诇讜], 讜讛讗 [讜讝讛] 砖诪砖诪注 诪讚讘专讬 讛讻转讜讘讬诐 砖讗驻砖专 诇讛转讙专讜转 讘讜, 讛专讬 讝讛 讘诪讬诇讬 讚砖诪讬讗 [讘讚讘专讬, 注谞讬讬谞讬 砖诪讬诐].


讜讗讬讘注讬转 讗讬诪讗: 讛讗 讜讛讗 讘诪讬诇讬 讚讬讚讬讛 [讜讗诐 转专爪讛 讗诪讜专: 讝讛 讜讝讛 讘讚讘专讬诐 砖诇讜], 讜讘讻诇 讝讗转 讚讘专 讝讛 诇讗 拽砖讬讗 [拽砖讛]; 讛讗 [讝讛] 砖讗诪专讜 砖讬转讙专讛, 诪讚讜讘专 讘爪讚讬拽 讙诪讜专, 讜讛讗 [讜讝讛] 砖讛讝讛讬专 砖诇讗 讬转讙专讛 讘讜 鈥� 讘爪讚讬拽 砖讗讬谞讜 讙诪讜专. 砖讗诪专 专讘 讛讜谞讗, 诪讗讬 讚讻转讬讘 [诪讛讜 砖谞讗诪专]: "诇诪讛 转讘讬讟 讘讜讙讚讬诐 转讞专讬砖 讘讘诇注 专砖注 爪讚讬拽 诪诪谞讜" (讞讘拽讜拽 讗, 讬讙) 鈥� 诇诇诪讚讱: 爪讚讬拽 诪诪谞讜 讘讜诇注, 砖讛专砖注 讬讻讜诇 诇讘诇讜注 诪讬 砖讛讜讗 爪讚讬拽 专拽 诪诪谞讜, 讻诇讜诪专, 砖讗讬谞讜 爪讚讬拽 讙诪讜专, 讗讘诇 爪讚讬拽 讙诪讜专 鈥� 讗讬谞讜 讘讜诇注.


讜讗讬 讘注讬转 讗讬诪讗 [讜讗诐 转专爪讛 讗诪讜专] 转讬专讜抓 讗讞专 诇住转讬专讛: 砖注讛 诪砖讞拽转 诇讜 砖讗谞讬 [砖讜谞讛], 砖讗诐 讗转讛 专讜讗讛 砖讛砖注讛 诪砖讞拽转 诇讜 讗讬谉 讗祝 诇爪讚讬拽 讙诪讜专 诇讛转讙专讜转 讘讜, 诪砖讜诐 砖注讻砖讬讜 诪住讬讬注讬诐 讘讬讚讜 诪砖诪讬诐.


讘 讻讬讜讜谉 砖讛讝讻专谞讜 拽讜讚诐 讗转 专讜诪讬 讜讛讻专讜讱 讘讛, 诪讘讬讗讬诐 诪讛 砖讗诪专 注讜诇讗: 讗讬讟诇讬讗 砖诇 讬讜谉, 砖讛讬讗 讚专讜诪讛 砖诇 讗讬讟诇讬讛, 讝讛 讻专讱 讙讚讜诇 砖诇 专讜诪讬, 讜讛讜讬讗 [讜讛专讬讛讬] 转诇转 诪讗讛 [砖诇讜砖 诪讗讜转] 驻专住讛 注诇 转诇转 诪讗讛 [砖诇讜砖 诪讗讜转] 驻专住讛, 讜讬砖 讘讛 砖诇砖 诪讗讜转 砖砖讬诐 讜讞诪讬砖讛 砖讜讜拽讬诐, 讻诪谞讬谉 讬诪讜转 讛讞诪讛, 讜拽讟谉 砖讘讻讜诇诐 讛讜讗 砖讜拽 砖诇 诪讜讻专讬 注讜驻讜转, 讜讛讜讬讗 [讜讛讜讗] 砖砖讛 注砖专 诪讬诇 注诇 砖砖讛 注砖专 诪讬诇, 讜诪诇讱 (讛拽讬住专 讛专讜诪讬) 住讜注讚 讘讻诇 讬讜诐 讘讗讞讚 诪讛谉,


讜注讜讚, 讛讚专 讘讛 讘专讜诪讬 讗祝 注诇 驻讬 砖讗讬谞讜 谞讜诇讚 讘讛 鈥� 谞讜讟诇 驻专住 砖讻专 讜诪砖讻讜专转 诇拽讬讜诪讜 诪讘讬转 讛诪诇讱, 讜讛谞讜诇讚 讘讛 讗祝 注诇 驻讬 砖讗讬谞讜 讚专 讘讛 鈥� 讙诐 讛讜讗 谞讜讟诇 驻专住 诪讘讬转 讛诪诇讱, 讜砖诇砖转 讗诇驻讬诐 讘讬 讘谞讬 [讘转讬 诪专讞爪讗讜转] 讬砖 讘讜, 讜讞诪砖 诪讗讜转 讞诇讜谞讜转 诪注诇讬谉 注砖谉 诪讘转讬 讛诪专讞抓 讗诇 诪讞讜抓 诇讞讜诪讛 讘讗讜驻谉 砖讗讬谉 讛讞讜诪讜转 注爪诪谉 诪砖讞讬专讜转 诪诪谞讜, 爪讚讜 讗讞讚 砖诇 讛诪拽讜诐 讛讜讗 讬诐 讜爪讚讜 讗讞讚 讛专讬诐 讜讙讘注讜转, 爪讚讜 讗讞讚 诪讞讬爪讛 砖诇 讘专讝诇 讜爪讚讜 讗讞讚 讞讜诇住讬转 (诪拽讜诐 讗讘谞讬诐) 讜诪爪讜诇讛 (讘讜抓 讜诪讬诐).


讙 诪砖谞讛 拽专讗讜 讗转 讛诪讙讬诇讛 讘讗讚专 讛专讗砖讜谉 讜讗讞专 讻讱 谞转注讘专讛 讛砖谞讛 讜讬砖 注讻砖讬讜 讗讬驻讜讗 讗讚专 砖谞讬 鈥� 拽讜专讬谉 讗讜转讛 讘砖谞讬转 讘讗讚专 砖谞讬. 讜讻诇诇 讗诪专讜: 讗讬谉 讘讬谉 讗讚专 讛专讗砖讜谉 诇讗讚专 讛砖谞讬 讛讘讚诇 讘诪讛 砖讬砖 诇注砖讜转 讘讛诐 讗诇讗 拽专讬讗转 讛诪讙讬诇讛, 讜诪转谞讜转 诇讗讘讬讜谞讬诐, 砖讘砖谞讛 诪注讜讘专转 讗讬谉 诪拽讬讬诪讬诐 讗转 砖转讬 讗诇讛 讗诇讗 讘讗讚专 讛砖谞讬 讚讜讜拽讗 讜诇讗 讘专讗砖讜谉.


讚 讙诪专讗 讜诪注讬专讬诐: 讛讗 诇注谞讬谉 住讚专 驻专砖讬讜转 讗专讘注 讛驻专砖讬讜转 (砖拽诇讬诐, 讝讻讜专, 驻专讛, 讛讞讜讚砖) 砖谞讜讛讙讬诐 诇讛讜住讬祝 诇拽专讬讗转 讛转讜专讛 讘住讘讬讘讜转 讛驻讜专讬诐 讝讛 讜讝讛 砖讜讬谉, 砖拽专讬讗转诐 讘讗讚专 专讗砖讜谉 驻讜讟专转 诪诇拽专讜讗 讘讗讚专 砖谞讬.


讜诪注讬专讬诐: 讗诐 讻谉, 诪谞讬 诪转谞讬转讬谉 [讻砖讬讟转 诪讬 诪砖谞转谞讜]? 诇讗 讻砖讬讟转 讛转谞讗 拽诪讗 [讛专讗砖讜谉] 讘讘专讬讬转讗 砖谞讘讬讗, 讜诇讗 讻砖讬讟转 专' 讗诇讬注讝专 讘专' 讬讜住讬 讜诇讗 讻砖讬讟转 专讘谉 砖诪注讜谉 讘谉 讙诪诇讬讗诇. 讚转谞讬讗 [砖讻谉 砖谞讬谞讜 讘讘专讬讬转讗]: 拽专讗讜 讗转 讛诪讙讬诇讛 讘讗讚专 讛专讗砖讜谉 讜谞转注讘专讛 讛砖谞讛 鈥� 拽讜专讬谉 讗讜转讛 讘讗讚专 讛砖谞讬, 砖讻诇 诪爪讜转 砖谞讜讛讙讜转 讘砖谞讬 谞讜讛讙讜转 讘专讗砖讜谉, 讞讜抓 诪诪拽专讗 诪讙讬诇讛,


专' 讗诇讬注讝专 讘专' 讬讜住讬 讗讜诪专: 讗讬谉 拽讜专讬谉 讗讜转讛 讘讗讚专 讛砖谞讬 讻诇诇, 砖讻诇 诪爪讜转 砖谞讜讛讙讜转 讘砖谞讬 谞讜讛讙讜转 讘专讗砖讜谉 讜讻讬讜谉 砖拽讬讬诪谉 讘专讗砖讜谉, 砖讜讘 讗讬谞讜 讝拽讜拽 诇砖谞讬.


专讘谉 砖诪注讜谉 讘谉 讙诪诇讬讗诇 讗讜诪专 诪砖讜诐 (讘砖诐) 专' 讬讜住讬: 讗祝 拽讜专讬谉 讗讜转讛 讘讗讚专 讛砖谞讬, 砖讻诇 诪爪讜转 砖谞讜讛讙讜转 讘砖谞讬 讗讬谉 谞讜讛讙讜转 讘专讗砖讜谉. 讜砖讜讬谉 讻讜诇诐 讘讛住驻讚 讜讘转注谞讬转 砖讗住讜专讬谉 讘讝讛 讜讘讝讛. 讻诇讜诪专, 砖讬诪讬 讗专讘注讛 注砖专 讜讞诪讬砖讛 注砖专 讘讞讜讚砖 讗讚专, 讘讬谉 讘讗讚专 专讗砖讜谉 讘讬谉 讘讗讚专 砖谞讬 鈥� 讗讬谉 诪住驻讬讚讬诐 讜讗讬谉 诪转注谞讬诐 讘讛诐.


讜转讞讬诇讛 诪讘专专讬诐 讗转 讛讘专讬讬转讗 诇讙讜驻讛: 讛诇讗 砖讬讟转 专讘谉 砖诪注讜谉 讘谉 讙诪诇讬讗诇 讛讬讬谞讜 [讝讜讛讬] 砖讬讟转 讛转谞讗 拽诪讗 [讛专讗砖讜谉], 讜诪讛 讞讬讚砖? 讗诪专 专讘 驻驻讗: 诇注谞讬谉 住讚专 驻专砖讬讜转 讗讬讻讗 讘讬谞讬讬讛讜 [讬砖 讘讬谞讬讛诐 讛讘讚诇]. 讜讻讬爪讚? 砖讛转谞讗 拽诪讗 [讛专讗砖讜谉] 住讘专 讻讬 诇讻转讞讬诇讛 注讜砖讬诐 讗转 住讚专 讛驻专砖讬讜转 讘砖谞讬, 讜讗讬 注讘讜讚 [讜讗诐 注砖讜] 讘专讗砖讜谉 鈥� 注讘讜讚 [注砖讜], 讘专 [讞讜抓] 诪诪拽专讗 诪讙讬诇讛, 讚讗祝 注诇 讙讘 讚拽专讜 [砖讗祝 注诇 驻讬 砖拽专讗讜] 讻讘专 讘专讗砖讜谉 鈥� 拽专讜 [拽讜专讗讬诐] 驻注诐 谞讜住驻转 讘砖谞讬.


讜讗讬诇讜 专' 讗诇讬注讝专 讘专' 讬讜住讬 住讘专: 讗驻讬诇讜 诪拽专讗 诪讙讬诇讛 诇讻转讞讬诇讛 讘专讗砖讜谉, 讜讘砖谞讬 讗讬谉 爪讜专讱 诇讞讝讜专 讜诇拽专讜讗. 讜专讘谉 砖诪注讜谉 讘谉 讙诪诇讬讗诇 住讘专: 讗驻讬诇讜 住讚专 驻专砖讬讜转, 讗讬 [讗诐] 讻讘专 拽专讜 [拽专讗讜] 讗转 讛驻专砖讬讜转 讘专讗砖讜谉 鈥� 拽专讜 [拽讜专讗讬诐] 讗讜转诐 驻注诐 谞讜住驻转 讘砖谞讬,


讜讗诐 讻谉, 诪谞讬 [砖诇 诪讬 讛讬讗] 诪砖谞转谞讜 砖诇谞讜, 诇驻讬 讗讬讝讜 砖讬讟讛 讛讬讗 讛讜诇讻转? 讗讬 [讗诐] 诇驻讬 讛转谞讗 拽诪讗 [讛专讗砖讜谉] 拽砖讬讗 [拽砖讛] 诪注谞讬谉 诪转谞讜转 诇讗讘讬讜谞讬诐, 砖讘讘专讬讬转讗 讛讝讻讬专 专拽 诪拽专讗 诪讙讬诇讛 讜讗讬诇讜 讘诪砖谞讛 诪讝讻讬专 讙诐 诪转谞讜转, 讗讬 [讗诐] 诇驻讬 专' 讗诇讬注讝专 讘专' 讬讜住讬 鈥� 拽砖讬讗 谞诪讬 [拽砖讛 讙诐 讻谉] 诪注谞讬谉 诪拽专讗 诪讙讬诇讛, 讜讗讬 [讜讗诐] 诇驻讬 专讘谉 砖诪注讜谉 讘谉 讙诪诇讬讗诇 鈥� 拽砖讬讗 [拽砖讛] 讙诐 讻谉 住讚专 驻专砖讬讜转!


讜诪转专爪讬诐: 诇注讜诇诐 转讗诪专 砖诪砖谞转谞讜 讛讬讗 诇驻讬 砖讬讟转 讛转谞讗 拽诪讗 [讛专讗砖讜谉] 砖讘讘专讬讬转讗, 讜转谞讗 [讜砖谞讛 讛讞讻诐 讘讘专讬讬转讗] 诪拽专讗 诪讙讬诇讛 讜讛讜讗 讛讚讬谉 诇注谞讬讬谉 诪转谞讜转 诇讗讘讬讜谞讬诐, 讚讛讗 讘讛讗 转诇讬讗 [砖讝讛 讘讝讛 转诇讜讬], 砖讛专讬 讻讘专 讛住讘专谞讜 砖讘讬讜诐 砖讘讜 拽讜专讗讬诐 讗转 讛诪讙讬诇讛 讙讜讘讬诐 讜诪讞诇拽讬诐 讙诐 诪转谞讜转 诇讗讘讬讜谞讬诐.


讜讗讬讘注讬转 讗讬诪讗 [讜讗诐 转专爪讛 讗诪讜专]: 诇注讜诇诐 砖讬讟转 专讘谉 砖诪注讜谉 讘谉 讙诪诇讬讗诇 讛讬讗, 讜诪转谞讬转讬谉 讞住讜专讬 诪讬讞住专讗 讜讛讻讬 拽转谞讬 [讜诪砖谞转谞讜 讞住专讛 讚讘专 诪讛 讜讻讱 讬砖 诇砖谞讜转讛]: 讗讬谉 讘讬谉 讗专讘注讛 注砖专 砖讘讗讚专 讛专讗砖讜谉 诇讗专讘注讛 注砖专 砖讘讗讚专 讛砖谞讬 讗诇讗 诪拽专讗 诪讙讬诇讛 讜诪转谞讜转. 讛讗 [讛专讬] 诇注谞讬谉 讛住驻讚 讜转注谞讬转 鈥� 讝讛 讜讝讛 砖讜讬谉, 讜讗讬诇讜 诪注谞讬谉 住讚专 讛驻专砖讬讜转 诇讗 诪讬讬专讬 [讗讬谞讜 注讜住拽 讻诇诇] 讜诇讗 讘讗 诇讚讜谉 讗诇讗 讘驻讜专讬诐 讘诇讘讚.


讗诪专 专' 讞讬讬讗 讘专 讗讘讬谉 讗诪专 专' 讬讜讞谞谉: 讛诇讻转讗 [讛诇讻讛] 讻专讘谉 砖诪注讜谉 讘谉 讙诪诇讬讗诇 砖讗诪专 诪砖讜诐 (讘砖诐) 专' 讬讜住讬.


讗诪专 专' 讬讜讞谞谉: 讜砖谞讬讛诐 讙诐 专讘谉 砖诪注讜谉, 讜讙诐 专' 讗诇讬注讝专 讘专' 讬讜住讬 诪拽专讗 讗讞讚 讚专砖讜, 讗诇讗 砖谞讞诇拽讜 讘驻讬专讜砖讜, 砖谞讗诪专: "诇讛讬讜转 注讜砖讬诐 讗转 讬讜诐 讗专讘注讛 注砖专 讘讞讜讚砖 讗讚专 讜讗转 讬讜诐 讞诪讬砖讛 注砖专 讘讜 讘讻诇 砖谞讛 讜砖谞讛" (讗住转专 讟, 讻讗), 专' 讗诇讬注讝专 讘专' 讬讜住讬 住讘专: 讻驻讬 砖谞讜讛讙讬诐 讘讻诇 砖谞讛 讜砖谞讛 爪专讬讻讬诐 诇注砖讜转 讙诐 讘砖谞讛 诪注讜讘专转, 诪讛 讻诇 砖谞讛 讜砖谞讛 注讜砖讬诐 讗转 讞讙 讛驻讜专讬诐 讘讗讚专 讛住诪讜讱 诇砖讘讟 鈥� 讗祝 讻讗谉 讘砖谞讛 诪注讜讘专转 讬砖 诇注砖讜转 讗转 讞讙 讛驻讜专讬诐 讘讗讚专 讛住诪讜讱 诇砖讘讟,


讜专讘谉 砖诪注讜谉 讘谉 讙诪诇讬讗诇 住讘专: "讘讻诇 砖谞讛 讜砖谞讛", 诪讛 讻诇 砖谞讛 讜砖谞讛 鈥� 讗讚专 讛住诪讜讱 诇谞讬住谉, 讗祝 讻讗谉, 讘砖谞讛 诪注讜讘专转, 讬砖 诇注砖讜转 讗转 讞讙 讛驻讜专讬诐 讘讗讚专 讛住诪讜讱 诇谞讬住谉.


讜砖讜讗诇讬诐: 讘砖诇诪讗 [谞谞讬讞] 专' 讗诇讬注讝专 讘专' 讬讜住讬 诪住转讘专 讟注诪讗 [诪住转讘专 讟注诐] 讚讘专讬讜, 砖讻谉 讻诇诇 讛讜讗 砖讗讬谉 诪注讘讬专讬谉 注诇 讛诪爪讜转, 砖讻讗砖专 讘讗讛 诇讬讚讜 砖诇 讗讚诐 诪爪讜讜讛 讗讬谉 诇讚讞讜转讛 讜讬砖 诇注砖讜转讛 诪讬讚, 讗诇讗 专讘谉 砖诪注讜谉 讘谉 讙诪诇讬讗诇 诪讗讬 讟注诪讗 [诪讛 讟注诐] 讚讘专讬讜?


讗诪专 专' 讟讘讬: 讟注诪讗 [讟注诐] 讚讘专讬 专' 砖诪注讜谉 讘谉 讙诪诇讬讗诇 讛讜讗, 砖诪住诪讱 [砖诇住诪讜讱] 讙讗讜诇讛 诇讙讗讜诇讛 注讚讬祝 讛讜讗, 讜专讗讜讬 诇住诪讜讱 讙讗讜诇转 驻讜专讬诐 诇讙讗讜诇转 驻住讞.


讜讗讬诇讜 专' 讗诇注讝专 讗诪专: 讟注诪讗 [讟注诐] 讚讘专讬 专' 砖诪注讜谉 讘谉 讙诪诇讬讗诇 谞诇诪讚 诪讛讻讗 [诪讻讗谉], 讚讻转讬讘 [砖谞讗诪专]: "诇拽讬诐 讗转 讗讙专转 讛驻专讬诐 讛讝讗转 讛砖谞讬转" (讗住转专 讟, 讻讟), 诇专诪讝 砖驻注诪讬诐 拽讜专讗讬诐 讗讜转讛 讘讞讜讚砖 讛砖谞讬.


讜诪注讬专讬诐: 讜讗讬爪讟专讬讱 诇诪讬讻转讘 [讜讛讜爪专讱 诇讻转讜讘]

